Document ID: 32012R0032

ДЕЛЕГИРАН РЕГЛАМЕНТ (ЕС) № 32/2012 НА КОМИСИЯТА
от 14 ноември 2011 година
за допълнение на Регламент (ЕС) № 1236/2010 на Европейския парламент и на Съвета за определяне на схема за контрол и изпълнение в зоната, обхваната от Конвенцията за бъдещо многостранно сътрудничество в областта на риболова в североизточната част на Атлантическия океан
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕС) № 1236/2010 на Европейския парламент и на Съвета от 15 декември 2010 г. за определяне на схема за контрол и изпълнение в зоната, обхваната от Конвенцията за бъдещо многостранно сътрудничество в областта на риболова в североизточната част на Атлантическия океан, и за отмяна на Регламент (ЕО) № 2791/1999 на Съвета (1), и по-специално член 10, параграф 3 и член 46 от него,
като има предвид, че:
(1)
С Регламент (ЕС) № 1236/2010 се допълват мерките за контрол, предвидени във:
-
Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството (2), и
-
Регламент (ЕО) № 1005/2008 на Съвета от 29 септември 2008 г. за създаване на система на Общността за предотвратяване, възпиране и премахване на незаконния, недеклариран и нерегулиран риболов (3).
(2)
Съгласно член 10 от Регламент (ЕС) № 1236/2010 държавите-членки информират Комисията всеки месец за количествата риболовни ресурси, уловени в зоната на NEAFC от кораби, плаващи под техен флаг. Следва да бъде определен списъкът на риболовните ресурси, за които се предоставя информация,
ПРИЕ НАСТОЯЩИЯ РЕГЛАМЕНТ:
Член 1
Списък на ресурсите
Списъкът на риболовните ресурси, посочени в член 10, параграф 1 от Регламент (ЕС) № 1236/2010, е определен в приложението.
Член 2
Влизане в сила
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 ноември 2011 година.

Labels: 12
6
5
20